Elton John: Die koningin se klap – en sterre amper handgemeen oor Diana | Huisgenoot
Ek het Diana die eerste keer in 1981 ontmoet, kort voor haar en prins Charles se troue. Dit was op prins Andrew se 21ste verjaardagpartytjie by die Windsorkasteel – ek en Ray Cooper (die Engelse tromspeler) moes vir die vermaak sorg.
Dit was 'n onwerklike aand. Die kasteel is buite met psigedeliese beligting verlig, en voor ons optrede het 'n mobiele disko vir die vermaak in die balsaal gesorg.
Omdat die koningin daar was en niemand haar wou aanstoot gee nie, is die klank so laag gedraai as wat moontlik was sonder om dit heeltemal af te skakel. Jy kon jou voete letterlik bo die musiek oor die dansvloer hoor beweeg.